56 



optager den dog et stort Fladeriim, og den betydelige Vandmasse, 

 som hver 6 Timer skal ud eller ind i Bassinet, frembringer da 

 en voldsom Strøm i Fjordens Munding, der ved en stor 

 Simiutak (o: hvad der ligner en Prop) er delt i to forholdsvis 

 snevre Løb. Om jeg end ikke har seet Strømmen her saa 

 voldsom som i N. Strømfjords Munding 1 ), naaer den til Gjen- 

 gjæld langt højere op i Fjorden. Endnu 8 Mile fra Mundingen 

 er den meget generende, og ved Kakatorsuak , 6V2 Mil fra 

 Mundingen og flere andre Steder, dannes farlige Malstrømme, 

 der fordre den største Agtpaagivenhed fra Konebaadsførerens 

 Side, for at der ikke skal afstedkommes Ulykker. 



Ubehagelighederne forøges derved , at Kysten paa de fleste 

 Steder i Fjordens ydre Del er utilgængelig, saa at man kun 

 forholdsvis faa Steder kan lægge til Land. Det hændte os saa- 

 ledes paa vor Rejse ud af Fjorden, at Strømmen skiftede, og 

 Floden begyndte at sætte ind, da vi vare paa et Sted, hvor man 

 ikke kunde komme i Land. Der var ikke Tale om at stævne 

 Strømmen, og vi bleve uden Barmhjærtighed revne med denne 

 ind i Fjorden; men under et stejlt Fjeld vare vi dog saa heldige 

 at naa en lille Odde, næppe stor nok til at rejse vort Telt og 

 hale Baaden paa Land. Opholdet her vilde ikke have været 

 behageligt, hvis- det skulde have faret i længere Tid ; thi mæg- 

 tige Klippeblokke, hvis friske, kantede Yderflader vidnede om, 

 at det ikke var længe siden, de vare løsrevne og nedstyrtede 

 fra den stejle Fjeldvæg tæt bagved, laa spredte til alle Sider 

 omkring os. Vor Søvn forstyrredes dog ikke i mindste Maade. 

 Fjeldet viste sig gjæstfrit imod de Rejsende, som havde viist 

 det Tillid, og holdt sine truende Klippeblokke tilbage til en 

 anden Lejlighed, naar de forhaabentlig ikke ville afstedkomme 

 nogen Ulykke. 



Medens den ydre Del af Fjorden er indesluttet af høje, 



') .Meddelelser om Grenland II, S. 135. 



